Laco Rychtarik

Laco Rychtarik (* 11. november 1987, Košice) je slovenský hudobník, bubeník, multi-inštrumentalista, spevák, hudobný producent, skladateľ, režisér a producent video obsahu.
Štúdium.
Hudbe sa začal venovať vo svojich ôsmich rokoch. Začal hrou na gitare a po dvoch rokoch prestúpil na odbor bicie nástroje na Základnej umeleckej škole Márie Hemerkovej v Košiciach pod vedením učiteľa Tomáša Morávka. Po absolvovaní základnej umeleckej školy nastúpil na Konzervatórium Timonova 2 v Košiciach (20052008), kde zmaturoval. V roku 2012 získal absolutórium na Konzervatóriu Exnárova v Košiciach s titulom DiS. art.
Kariéra.
V roku 2012 opustil kapelu Good Fancy a rozhodol sa vydať sa na sólovú dráhu speváka vo vlastnom projekte "Call me Steve". V tom istom roku vydal prvý singel s názvom "„I want“". O jeden rok na to, v roku 2013, Laco s projektom "Call me Steve" vyhráva prvé miesto v súťaži autorskej hudby "Pegas" so skladbou "„I want“". V tom istom roku projekt zaznamenal úspech, keď vyhral prvé miesto na celoeurópskej súťaži "Carpathia Grand Prix" s pesničkou "„Alive“". Zo slovenských interpretov sa dovtedy podarilo prvé miesto získať iba Petrovi Cmorikovi a Adamovi Ďuricovi a z Česka Ewe Farnej. Na pesničke "„Alive“" spolupracoval s americkým raperom C.KhiDom.
V novembri 2013 vychádza singel projektu "Call me Steve" s názvom „Hands Up“. V októbri tohto roku vychádza aj singel so speváčkou Linou Mayer s názvom "„Lilly“".
V roku 2014 hral projekt "Call me Steve" koncert v Moskve v rámci Zimných Olympijských hier v Soči. V tomto roku Laco vydal singel "„My My“", ku ktorému si sám natočil videoklip. Následne pozastavil fungovanie projektu a začal točiť videoklipy pre iných interpretov. Medzi prvými bol videoklip pre kapelu Nocadeň k pesničke "„Možno“". Nasledovali hudobné a video produkcie pre interpretov ako: Gladiátor, Dominika Mirgová, Lina Mayer, Miro Jaroš, BuranoWski, Dennyiah, Peter Cmorik, Dáška Kostovčík, Peter Bič Project, IMT Smile.
V roku 2016 spolupracoval s Vladom „Randy“ Gnepom na pesničke Liny Mayer "„Nothing“" a v roku 2017 produkoval pesničku "„Lúč“" pre BuranoWského. V máji 2020 vychádza singel "„Anomália“" Richarda Müllera, ktorý Laco produkoval. Je tiež autorom hudby aj textu tejto mimoriadne osobnej skladby. Singel vyšiel na albume "Hodina medzi psom a vlkom". V roku 2021 spolupracoval na albume Adama Ďuricu "Naše hriechy", kde robil produkciu a mix až na siedmich skladbách: "Naše hriechy" (feat. Emma Drobná), "Pravdupovediac", "Stúpaj so mnou", "Medzi nami", "Znamenia", "Vlci" a "Každý deň".
V rokoch 20172019 pracoval v rádiu Europa 2 ako creative producer. Keď sa v roku 2018 pridalo toto rádio ku skupine Radio Services, rozšírila sa jeho pôsobnosť aj na rádiá Jemné, Anténa Rock a Vlna.
Tiež vytvoril grafické návrhy bookletov albumov pre interpretov: Adam Ďurica album "Spolu", Gladiátor album "Deň, čo mal dávno prísť", Lina Mayer album "Lina Mayer", Instinct album "Na inzerát".
Spolupracoval na video projektoch pre: Volkswagen Slovakia (2016 Sound design Volkswagen Up commercial), TV JOJ, Good Angels Košice (20152017 sound design), RTVS, "Zober loptu, nie drogy" (20152017 sound design), Tatra banka / Sajfa mimozemšťan (2016 sound design/voice over), Orange Slovensko (2016 commercial sound design) či Fashion Dealã.